b"\n_START_ARTICLE_\nTransoxiana\n_START_PARAGRAPH_\nTransoxiana sau Transoxiania este o regiune antic\xc4\x83 a Asiei Centrale, cupriz\xc3\xa2nd zone din statele moderne, Uzbekistan, Tadjikistan, sudul K\xc3\xaerg\xc3\xaezstanului \xc8\x99i sud-vestul Kazahstanului, situat\xc4\x83 \xc3\xaentre r\xc3\xa2urile Amu Daria (\xc3\xaen Antichitate: Oxus) \xc8\x99i S\xc3\xaerdaria (\xc3\xaen antichitate: Jaxartes). A fost o satrapie ahemenid\xc4\x83 sub numele de Sogdiana.\n_START_SECTION_\nEtimologie\n_START_PARAGRAPH_\nDenumirea Transoxiana, de origine latin\xc4\x83, semnific\xc4\x83 \xe2\x80\x9epeste r\xc3\xa2ul Oxus\xe2\x80\x9d (denumirea greceasc\xc4\x83 pentru Amu Daria). \xc3\x8en persana de mijloc, era cunoscut\xc4\x83 ca prdry sau Faraa-rood (traducere: \xe2\x80\x9eceea ce este dincolo de r\xc3\xa2u\xe2\x80\x9d), iar dup\xc4\x83 cucerirea arab\xc4\x83 este numit\xc4\x83 m\xc4\x81 war\xc4\x81' an-n\xc4\x81hr.\n_START_SECTION_\nIstoric\n_START_PARAGRAPH_\nTransoxiana a fost punctul cel mai nordic al lumii elenistice, creat\xc4\x83 de Alexandru cel Mare. \xc3\x8en perioada Imperiului Sasanid pentru a se deosebi de Bactria este denumit\xc4\x83 Sogdiana (numele unei satrapii persane)._NEWLINE_Exploratorul \xc8\x99i ambasadorul chinez, Zhang Qian, descrie Transoxiana \xc3\xaen voiajul s\xc4\x83u spre Regatul Greco-Bactrian \xc8\x99i Par\xc8\x9bia (pe care o consider\xc4\x83 o civiliza\xc8\x9bie urban\xc4\x83 avansat\xc4\x83). Devine un centru cultural \xc8\x99i \xc8\x99tiin\xc8\x9bific sub Imperiul Sasanid, \xc8\x99i o regiune bogat\xc4\x83 datorit\xc4\x83 Drumului M\xc4\x83t\xc4\x83sii. Principalele ora\xc8\x99e sunt Samarkand \xc8\x99i Bukhara, centre culturale \xc8\x99i \xc8\x99tiin\xc8\x9bifice_NEWLINE_Dup\xc4\x83 cucerirea arab\xc4\x83 a Iranului, Transoxiana devine refugiul a numero\xc8\x99i nobili persani p\xc3\xa2n\xc4\x83 \xc3\xaen secolul al VIII-lea c\xc3\xa2nd este cucerit\xc4\x83 de musulmani. Dinastia chinez\xc4\x83 Tang ocup\xc4\x83 partea estic\xc4\x83 ca \xc3\xaen 1219, Gingis Han s\xc4\x83 integreze \xc3\xaentreaga regiune \xc3\xaen imperiul s\xc4\x83u. \xc3\x8en 1369, Timur Lenk creeaz\xc4\x83 din Samarkand o capital\xc4\x83 a viitorului s\xc4\x83u imperiu."